open-index/open-wikipedia-markdown huggingface dataset:
DNB Arena i Ranheim

**Ranheim Arena** (tidlegare **Ranheim stadion, DnB NOR Arena og DNB Arena**) er ein fotballstadion som ligg i Trondheim, i bydelen Ranheim, og er heimebanen til Ranheim Fotball. Ein uoffisiell publikumsrekord er på rundt 8&nbsp;700 då Ranheim slo det tsjekkiske Viktoria Plzeň med 3–1 den 18. juli 1947. Den offisielle rekorden er på rundt 7&nbsp;500, frå då Ranheim spelte ein avgjerande kamp for å vinne førstedivisjon i Trøndelag 30. mai 1949 mot Kvik Trondheim. Trass uavgjort 0–0 vann Ranheim serien, og vart dermed klar for kvalifisering til Hovedserien. Ranheim vann vidare kvalifiseringa med sigrar over Molde og Kapp, slik at opprykket vart eit faktum.

Grasbanen på stadionet vart ferdigstilt i 1939 for 8&nbsp;000 kroner, noko som gjorde han til den billigaste banen i Noreg. Etter andre verdskrigen måtte banen derimot byggast opp att. 5&nbsp;000 kom på den første offisielle kampen på den nyrestaurerte banen som vart spelt mot Vålerenga i 1946.

Dagens stadion ligg i det større idrettsanlegget Ranheim idrettspark. Idrettsparkens førre utforming vart klar i desember 2005, men i og med at Ranheim Fotball rykte opp i Adeccoligaen etter 2009-sesongen, ville Trondheim kommune finansiere ei utbetring av idrettsparken med mellom anna nytt kunstgrasdekke og undervarme for alle banane. Dette ville vore eit ledd i den vidare utviklinga for Ranheim Fotball av stadionet for å imøtekomme NFF sitt krav for fotballarenaer i toppfotballen. Ranheim Fotball sjølv vil stå for utbygging av tribuneanlegg med rundt 1000 sitjeplassar under tak, i tillegg til flaumlys tilrettelagt for TV-overføringar. Alt dette skulle etter planen vere ferdig innan 10. juli 2010, då første heimekamp etter sommarpausen i Adeccoligaen skulle spelast, men var ikkje heilt ferdigstilt på det tidspunktet. Det vart sett opp provisoriske tribunar med ein kapasitet på 750 sitteplassar, noko som gav 2000 plassar totalt, klargjort for bruk ved hjelp av dugnad. 5. juli 2010 vart DnB NOR (no DNB) presentert som ny generalsponsor, samtidig som det nye stadionet vart døypt DnB NOR Arena. Arenaen vart teke i bruk første gong 11. juli 2010 då Ranheim tok imot Løv-Ham i Adeccoligaen, ein kamp som vart følgd av 656 betalande tilskodarar. Kampen sette likevel ein dempar på opningsfesten i og med at Ranheim tapte 1–3. Den offisielle opninga av arenaen fann først stad 26. september 2010.

Før 2016-sesongen vart eit nytt tribuneanlegg sett opp. Den nye tribunen har ein kapasitet på 1500 sitjeplassar, og i tillegg til den provisoriske tribunen får stadionen ein kapasitet på 3000. Dette er òg kravet for spel i Tippeligaen. Den totale kostnaden for tribunen er 80 millionar.

## Sjå òg
* Ranheim
* Ranheim Idrettslag
* Forza Ranheim
* Ranheim Fotball

## Kjelder

**Denne artikkelen bygger på «[[:nb:DNB Arena (Ranheim)|DNB Arena (Ranheim)]]» frå ,  den 29. mai 2013.* 
*** oppgav desse kjeldene:*
Várda i Ilía

**Várda** (gresk Βάρδα) er ein distriktsby i periferieininga Ilía i Vest-Hellas i Hellas. Várda var hovudsete i den tidlegare kommunen Vouprasía, som no er ei kommunaleining i kommunen Andravída-Kyllíni.

## Referansar
Kástro-Kyllíni

**Kástro-Kyllíni** (gresk Κάστρο-Κυλλήνη) er ein tidlegare kommune i periferieininga Ilía i Vest-Hellas i Hellas. Kástro-Kyllíni inngår frå 2011 som ei kommunaleining i kommunen Andravída-Kyllíni.

## Referansar
Nadderud stadion

**Nadderud Stadion** er ein fotball- og friidrettstadion i Bærum. Nadderud er heimebane for både Stabæks herrelag og kvinnelag. Publikumsrekorden er på 10&nbsp;000 og vart sett mot Strømsgodset i cupen i 1970. Stadion ligg like ved Bekkestua sentrum, og i 2004 overtok Stabæk Fotball drifta av stadion frå Bærum kommune. Banen vart tidlegare òg brukt til bandy, til dømes vart bandyfinalen 1970 heldt her, dStrømsgodset slo Stabæk 3-1. I vintersesongane 1975/76 – 1979/80 vart det arrangert stemne for hurtigløp på skøyter her.

Stabæks herrelag flytta før 2009-sesongen frå Nadderud til den nyoppførte Telenor Arena på Fornebu. Klubben måtte derimot forlate Telenor Arena etter 2011-sesongen, og då vart det avgjort at Stabæk Fotball skulle spele heimekampane sine i 2012 på Nadderud Stadion.

## Kjelder

**Denne artikkelen bygger på «[[:nb:Nadderud stadion|Nadderud stadion]]» frå ,  den 29. mai 2013.*
Kyllíni i Ilía

**Kyllíni** (gresk Κυλλήνη) er ein landsby i periferieininga Ilía i Vest-Hellas i Hellas. Kyllíni var hovudsete i den tidlegare kommunen Kástro-Kyllíni, som no er ei kommunaleining i kommunen Andravída-Kyllíni.

## Referansar
Andrítsena-Kréstena

**Andrítsena-Kréstena** (gresk Ανδρίτσαινα-Κρέστενα) er ein kommune i periferieininga Ilía i periferien Vest-Hellas i Hellas. Andrítsena-Kréstena ligg søraust for Pýrgos og grensar i aust og sør mot periferieiningane Arkadía og Messinía i Peloponnes.

## Administrativ inndeling
Kommunen vart danna i 2011 ved at ein slo saman dei tidlegare kommunane
* Andrítsena
* Alífira
* Skilloúnda
Dei tre tidlegare kommunane er no kommunaleiningar.

## Byar og tettstader
Dei største byane og tettstadene i kommunen er:

## Referansar
Charlottenlund slott

**Charlottenlund slott** er eit slott som ligg i Gentofte nord for København. Det er truleg teikna av arkitekt Johan Cornelius Krieger. Slottet vart reist til Charlotte Amalie, syster av kong Kristian VI av Danmark-Noreg i 1731-1733.

Dåverande kronprinspar Fredrik VIII og Lovisa tok over slottet i 1869 og både Kristian X av Danmark og broren prins Carl, kong Haakon VII, blei fødd på Charlottenlund slott.

## Kjelder
* Slots- og Ejendomsstyrelsen
Strømmen IF

**Strømmen Idrettsforening** (**Strømmen IF**) er eit idrettslag i Strømmen i Akershus. Idrettslaget vart stifta i 1945 etter ein fusjon av **Strømmen Fotballklubb**, stifta 25. september 1911 og **Strømmen Idrettslag**. Per 2008 er det berre fotball, turn og friidrett som har aktivitetstilbod i Strømmen IF.

Klubben spelar denne sesongen i . Noverande hovudtrenar er .

## Historie
Foreininga fekk det noverande namnet sitt 27. juni 1945 då Strømmen Fotballklubb, stifta 25. september 1911 og Strømmen Idrettslag slo seg saman. To andre namn som har sin plass i klubbhistoria er *Strømmen Ballklubb* (Strømmen BK) og *IL Norrøna*. Strømmen Ballklubb vart stifta i 1925 og på den tida var det to fotballklubbar på Strømmen. Tre år etter stiftinga i 1911 skifta Strømmen FK namn til FK Norrøna som snart vart til IL Norrøna. Dei to klubbane IL Norrøna og Strømmen BK fusjonerte 6. mai 1935 og tok tilbake det opphavlege namnet Strømmen Fotballklubb. 

Strømmen IF har gjennom tidene hatt grupper for idrettane friidrett, skøyter, handball, bandy, orientering, turn, ski, symjing, alpin og sykkel. Etter kvart har idrettane fall frå. I 1991 vart skøytegruppa lagt ned. På den tida var Johann Olav Koss medlem i klubben, og etter nedlegginga starta han ein ny skøyteklubb la Sk-94. Per 2008 er det berre fotball, turn og friidrett som har aktivitetstilbod i Strømmen IF.

## Fotball

A-laget har spelt i Adeccoligaen sidan 2010. Kampane vert spelte på Strømmen stadion.

Laget kom til semifinalen i NM i 1957, og spelte i den øvste divisjonen mellom 1949 og 1961, og i 1986 og 1988.

I 2006 vann laget tredjedivisjonsavdelinga si og vart med det klare for kvalifisering til 2. divisjon. I kvalifiseringa møtte dei Ullern. Den  21. oktober 2006 vann Strømmen 6-2 på Strømmen stadion, og i returkampen vann Ullern 4-2. Dermed vann Strømmen 8-6 samanlagt og spelte 2. divisjon i 2007-sesongen. Strømmen hamna på nedrykksplass i 2007, men rykte ikkje ned, fordi Odd Grenland 2 som hamna på plassen over vart relegert til 3. divisjon etter at førstelaget rykte ned frå Tippeligaen.

Strømmen vann 2. divisjon avdeling 1 i 2009 og rykte opp til Adeccoligaen, der klubben fortsett er. 

Strømmen sine supporterar er Strømmen Greyhounds, www.greyhoundsweb.no

## Kjelder

**Denne artikkelen bygger på «[[:nb:Strømmen Idrettsforening|Strømmen Idrettsforening]]» frå ,  den 29. mai 2013.*  

## Bakgrunnsstoff
*
*Strømmen Greyhounds &ndash; Supporterklubb
Serafimerordenen

**Kungliga Serafimerorden** (opphavleg kalla *Serafinerorden*) er ein svensk kongeleg riddarorden eller statsorden som blei innstifta 23. februar 1748, etter råd frå standsriksdagen, av kong Fredrik I. Han er den høgaste fremste svenske utmerkinga. 
Han blir utdelt i ein grad med rang som riddar, eller, for kvinner og kyrkjelege embetsfolk, medlem. 

Fram til 1975 kunne både svenske og utanlandske borgarar få Serafimerordenen. Etter ordensreformen dette året kunne ordenen berre gjevast til utanlandske statsleiarar og deira jambyrdige. Sidan 1995 har han også kunna bli gjeven til medlemmar av det svenske kongehuset.

## Kjelder

*Serafimerorden frå SNL
*Om Serafimerorden  frå det svenske kongehuset
Erland Johnsen

**Erland Johnsen** () er ein norsk fotballtrenar og tidlegare fotballspelar. Johnsen var ein kompromisslaus midtstoppar som fekk 24  for Noreg, og deltok i fotball-VM i 1994. 

Johnsen starta karrieren som liten gut i Ekholt Ballklubb, Johnsen byrja seinare den store karrieren sin i Moss, og vart så proff i Bayern München. I 1989 gjekk han til engelske Chelsea, der han spelte i åtte år. Han vart engelsk cupmeister i 1997, i 1994 pådrog han seg tidenes raskaste gule kort i ein FA-cup finale, etter 27 sekunder takla han Ryan Giggs i knehøgd. Seinare same år returnerte han til norsk fotball og Rosenborg. Han avslutta spelarkarrieren i Strømsgodset.

Johnsen var trenar for Follo, som spelte i 1. divisjon i 2006, fram til 10. november 2006, då han trekte seg som trenar, delvis på grunn av at laget rykte ned til 2. divisjon. Han var så toppspelarutviklar for tippeligalaget Lillestrøm SK, og vart trenar då Tom Nordlie fekk sparken der frå i 2008.  I slutten av 2011 vart han tilsett som trenar for Strømmen i Adeccoligaen.
### Merittar
*Norsk seriemeister: 1987 med Moss FK, 1997 og 1998 med Rosenborg BK
*Tysk ligameister: 1989 og 1990 med Bayern München 
*Vinnar av FA-cupen: 1997 med Chelsea FC
*Finalist i FA-cupen: 1997 med Chelsea FC

## Kjelder

**Denne artikkelen bygger på «[[:nb:Erland Johnsen|Erland Johnsen]]» frå ,  den 29. mai 2013.* 
*** oppgav desse kjeldene:*


*eu-football
Strømmen stadion

**Strømmen stadion** er heimebanen til Strømmen IF og ligg i den vestlege delen av Lillestrøm kommune, mot kommunegrensa til Lørenskog. Tilskodarrekorden på Strømmen stadion er på 12&nbsp;800. Han vart sett i kvartfinalen i NM mot Larvik Turn i 1957.

Kvinnelaget Team Strømmen brukte banen til heimekampane sine i Toppserien frå 2001 til 2007.

## Kjelder

**Denne artikkelen bygger på «[[:nb:Strømmen stadion|Strømmen stadion]]» frå ,  den 29. mai 2013.*
Georg Sibbern

**Georg Christian Sibbern** () var ein norsk diplomat og statsminister i Stockholm frå 1858-1871.

## Kjelder
*
* Biografi frå regjeringa.no
Frederik Due

**Frederik Gottschalk Heltzen Due** () var ein norsk offiser, diplomat og statsminister i Stockholm frå 1841-1858.

## Kjelder
*
Gregers Winther Wulfsberg Gram

**Gregers Winther Wulfsberg Gram** () var ein norsk jurist, Høgre-politikar og statsminister i Stockholm frå 1889-1891 og 1893-1898.

## Kjelder
*
*regjeringen.no: Gregers Gram
Wolfgang Wenzel Haffner

**Wolfgang Wenzel von Haffner** () var ein norsk offiser og marineminister frå 1861 til 1869 og konstituert statsminister i Stockholm frå 21. mars til 2. april 1884.

Haffner var i marinen frå 1824 til 1839 og blei deretter privatlærar for borna til Oskar I i ni år. Frå 1848 til 1861 fortsette han den militære karrieren og blei kommandør. Han var deretter marineminister frå 1861 til 1869, i regjeringa Stang. Han trekte seg frå embetet etter mistillit frå Stortinget. I samband med overgangen mellom regjeringa Selmer og regjeringa Schweigaard i 1884 vart Haffner konstituert som norsk statsminister i Stockholm frå 21. mars til 2. april 1884. 

## Dekorasjonar
Haffner var innehavar av St. Olavs orden, Sverdordenen og var Dannebrogordenen.

## Kjelder
*
*O. Delphin Amundsen: *Den Kongelige norske Sankt Olavs orden 1847-1947*, Grøndahl & Søns Forlag 1947
* Biografi frå regjeringa.no
Otto Richard Kierulf

**Otto Richard Kierulf** () var ein norsk offiser og statsminister i Stockholm frå 1. november 1871 til 20. mars 1884.

## Kjelder
*
*  Biografi frå regjeringa.no
Ullensaker/Kisa Idrettslag

**Ullensaker/Kisa Idrettslag**, ofte forkorta **Ull/Kisa**, er eit idrettslag som driv med fotball, handball, friidrett og innebandy. Idrettslaget held til på Jessheim i Ullensaker kommune, og vart grunnlagd 16. desember 1894.

Fotballaget til Ullensaker/Kisa spelar denne sesongen i . Noverande hovudtrenar er .

A-laget til Ull/Kisa spelar med gul overtrøye og grøn shorts med gule strømper. Dei har lenge hatt som mål om å rykke opp i Adeccoligaen. Klubben har gode lag i aldersbestemte klassar og gjer eit godt arbeid med unge, lovande fotballspelarar.

## Historie
Ullensaker Skiklubb vart stifta 16. desember 1894, men ein fotballklubb såg ikkje dagens lys før 13 år seinare, i 1907. Denne vart etter kvart nedlagt, men fekk ein arvtakar i 1916. I 1921 vart Ski- og fotballklubbane ein del av den nye samanslåinga Jessheim Turn & IF, som same år kjøpte området der dagens idrettspark ligg. Sju år seinare, i 1928, vart namnet endra til Ullensaker IL, og i 1945 til Ullensaker AIL. Kisa IF var stifta i 1923 og bygde bane på Holmsletta ved Gystad i 1932. Klubbane slo seg saman i 1947, og i 1951 vart det lagt gras på Jessheim Stadion. 1 august 2011 opna Ull/Kisa sitt nye stadion på Gystadmarka, aust for Jessheim sentrum.

28. mai 2009 stod Ull/Kisa for årets cupbombe då dei i 2. runde slo Sandefjord Fotball 1-0. Målet vart scora av Mats Jarnbjo etter 61. minutt, på eitt langskot. I 3. runde vart Vålerenga Fotball for sterke, og Ull/Kisa tapte til slutt 3-5 på Ullevaal Stadion. Eirik Soltvedt scora alle måla for Ull/Kisa.

## Spelarstall
Oppdatert 1. juli 2020

## Kjelder

**Denne artikkelen bygger på «[[:nb:Ullensaker/Kisa Idrettslag|Ullensaker/Kisa Idrettslag]]» frå ,  den 29. mai 2013.*  

## Bakgrunnsstoff
*
*Ny stadion: Klart for ny idrettsby
* Søk på stikkordet «Ull/Kisa» i regionavisa ''Romerikes Blads'' nettarkiv
UKI Arena

**UKI Arena** er heimebanen til fotballaget  frå Jessheim. Banen måler 105 x 68 meter.

Hovudtribunen på stadion er ein sittetribune med tak som har 1&nbsp;167 sitteplassar.

## Kjelder

**Denne artikkelen bygger på «[[:nb:UKI Arena|UKI Arena]]» frå ,  den 29. mai 2013.*  
 

## Bakgrunnsstoff
Roar Johansen

**Roar Johansen** kan syne til:

*fotballspelaren Roar Johansen, (f. 1935), norsk fotballspelar
*fotballtrenaren Roar Johansen, (f. 1968), norsk fotballtrenar
Fotballtrenaren Roar Johansen

**Roar Johansen** () er ein norsk fotballtrenar som er hovudtrenar for Ull/Kisa. Johansen har éin sesong som trenar på øvste nivå i Noreg då han leia Sarpsborg 08 i Tippeligaen 2011.

Johansen førte Sarpsborg 08 til to opprykk til Tippeligaen tida si som hovudtrenar der. For dette vart han blant anna kåra til Årets trenar i 1. divisjon 2010 av NRK. Hausten 2012 vart det klart at han ikkje fekk fortsette som trenar i Sarpsborg 08, trass i at laget rykte opp til Tippeligaen 2013.

Johansen har tidlegare vore junior- og keepertrenar i Moss og trenar på aldersbestemte jentelandslag.

## Kjelder

**Denne artikkelen bygger på «[[:nb:Roar Johansen (fotballtrener)|Roar Johansen (fotballtrener)]]» frå ,  den 29. mai 2013.* 
*** oppgav desse kjeldene:*
Andrítsena

**Andrítsena** (gresk Ανδρίτσαινα) er ein landsby og tidlegare kommune i periferieininga Ilía i Vest-Hellas i Hellas. Andrítsena inngår frå 2011 som ei kommunaleining i kommunen Andrítsena-Kréstena.

Ved folketeljinga i 2021 hadde kommunaleininga Andrítsena 1&nbsp;158&nbsp;innbyggjarar, medan tettstaden med same namn hadde 296&nbsp;innbyggjarar.

## Referansar
Ulrika Eleonora av Danmark

**Ulrika Eleonora den eldre** () var svensk dronning gjennom ekteskap med Karl XI av Sverige, som ho gifta seg med i 1680.

Ho var dotter av Fredrik III av Danmark-Noreg og Sophie Amalie og dermed syster av den seinare Kristian V og prins Jørgen (George), gift med dronning Anne av Storbritannia.

Ulrika Eleonora var mor til mellom anna Karl XII av Sverige og Ulrika Eleonora d.y.

## Kjelder
*Ulrika Eleonora den eldre frå Nordisk Familjebok
*Ulrika Eleonora den eldre frå Store norske leksikon
## Bakgrunnsstoff
Kallithéa i Ilía

**Kallithéa** (gresk Καλλιθέα) er ein landsby i periferieininga Ilía i Vest-Hellas i Hellas. Kallithéa var hovudsete i den tidlegare kommunen Alífira, som no er ei kommunaleining i kommunen Andrítsena-Kréstena.

## Referansar
Roberto Rosato

**Roberto Rosato** () var ein italiensk fotballspelar frå Chieri i Piemonte. Han spelte på AC Milan i perioden 1966-73 og vann sju store triumfar med den milanesiske storklubben, både Europacupen, Cupvinnarcupen (to gongar), Serie A og tre nasjonale cupmeisterskap. Midtstopparen Rosato vart europameister med Italia i 1968 og fekk VM-sølv i 1970. Mellom 1965 og -72 opptredde han 37 gongar i den mørkeblå landstrøya til Italia.

### Klubbspel
Rosato debuterte i 1961 for Serie A-klubben AC Torino. Klubben spelte cupfinale både i 1963 og 1964, men begge gongane enda det med tap. I 1966 gjekk han over til AC Milan, der han gjennom sju sesongar var med å vinne sju meistertitlar. Han fekk cupgull i sin fyrste sesong, sesongen etter vart det siger i både Cupvinnarcupen og i den italienske serien. Største triumfen med Milan opplevde han då Milan slo Ajax med 4-1 i Europacupfinalen 1969. Seinare vart han cupmeister i 1972, medan han i sin siste sesong med klubben vann Cupvinnarcupen for andre gong og sitt tredje nasjonale cupgull. Frå 1973 til -77 spelte Rosato for Genoa CFC i både Serie A og Serie B. Han la opp som fotballspelar i 1979.

### Landslagsspel
Rosato fekk sin debut for Italia i mars 1965 i ein vennskapskamp mot Vest-Tyskland i Hamburg. Han var fast på på landslaget til VM 1966 i England, men fekk få kampar i tida fram til neste verdsmeisterskap. I 1968 var han ein av dei som kom inn på laget før Italia spelte den andre finalekampen i EM i fotball 1968, der det vart siger med 2-0 over Jugoslavia. Under VM i 1970 spelte han alle kampane, også då Italia spelte finale mot Brasil og tapte 1-4. Fram til hausten 1972, då han spelte sin siste landskamp, var han så godt som fast for Italia. Han skåra aldri landslagsmål.

### Merittar
* EM-gull 1968 for Italia
* VM-sølv 1970 for Italia
* Vinnar av Europacupen 1969 med Milan
* Vinnar av Cupvinnarcupen 1968 og 1973 med Milan
* Italiensk seriemeister 1968 med Milan
* Italiensk cupmeister 1967, 1972 og 1973 med Milan

## Kjelder

**Denne artikkelen bygger på «[[:de:Roberto Rosato|Roberto Rosato]]» frå ,  den 29. mai 2013.*
Kréstena

**Kréstena** (gresk Κρέστενα) er ein landsby i periferieininga Ilía i Vest-Hellas i Hellas og hovudsete i kommunen Andrítsena-Kréstena.

## Referansar
Aalborghus

**Aalborghus slott** eller berre **Aalborghus** er ein festning som ligg i Ålborg i Danmark. Slottet vart reist etter initiativ av den dansk-norske kongen Kristian III i perioden frå 1539 til 1555 som festning. Arkitekt var byggmeister Morten Bussert.
 
Anlegget viste seg ikkje å kunne fungere som festning og gjekk dermed over til å bli nytta som hovudsete for lendmannen til kongen.

Aalborghus`historie går imidlertid lenger att enn 1500-talet. Det eldste ein kjenne til blei omtala fyrste gong i 1340 og låg
noko lenger mot sør. Dronning Margrete Valdemarsdotter var ein av eigarane. 

Kong Hans vart fødd på Aalborghus i 1455 og i 1513 døydde han òg her etter eit fall frå hesten. Det er svært lite att av det opphavelege anlegget; berre austfløya. Nordfløya blei bygd på under Kristian IV  på 1630-talet.

Aalborghus er eit kulturminne.

## Referansar

## Kjelder

**Denne artikkelen bygger på «[[:nb:Aalborghus|Aalborghus]]» frå , den 30. mai 2013, [http://no.wikipedia.org/w/index.php?title=Aalborghus&oldid=12197551 revisjon 12197551].*  
 

## Bakgrunnsstoff
Radarsat

**Radarsat** er eit canadisk program av jordobservasjonssatelittar som overvaker jorda ved bruk av radar. Den første satelitten, Radarsat-1 vart skoten opp i 1995 og er framleis operativ. Radarsat-2 kom til i 2007 og er eit samarbeid mellom canadiske styresmakter og private aktørar.

Canada sin oppfølgjar av Radarsat-programmet,  Radarsat Constellation , kom til i 2019. Då vart ein rakett med tre satelittar oppskoten  
. Alle satelittane i radarsat-serien nyttar ein SAR (Synthetic Aperture Radar) for å overvake jorda. Fordelen med SAR er at det ser gjennom skyar og om natta, noko valnlege optiske satellittar ikkje gjer. SAR blir brukt mykje i maritim overvaking. Noreg har ein avtale med Canada som gjer at Noreg får tilgang til 2000 bilete i året frå Radarsat-2.

## Kjelder
Anna av Brandenburg

**Anna av Brandenburg** ( i Kiel) var fyrste kona til Fredrik av Schleswig-Holstein-Gottorp, den seinare dansk-norske kongen Fredrik I. Ho var dotter av kurfyrst Johan I av Brandenburg og Margrethe av Sachsen. 

Ekteskapet vart inngått i Stendal 10. april 1502. Dei var i så nær slekt at dei måtte få paveleg dispensasjon for å inngå ekteskap.

Anna og Fredrik fekk to born; Kristian i 1503 og Dorothea i 1504. Kristian vart seinare konge under namnet Kristian III og Dorothea blei gift med Albrecht av Preussen.

Anna vert ofte omtala som dronning av Danmark-Noreg, men Fredrik blei konge i 1523, ni år etter ho døydde. Ho blei gravlagd i klosterkyrkja i Bordesholm ved Husum. Det kjende Bordesholmaltaret av Hans Brüggemann  vart tinga av Fredrik I som gravmæle for Anna. Frå 1666 har det vore i Schleswig domkyrkje, kor Fredrik I blei gravlagd i 1533. 

Fredrik fekk òg tinga eit mausoleum i Bordesholm klosterkyrkje der skulpturar av han og henne ligg støypt i bronse.

## Referansar

## Bakgrunnsstoff
Gentile da Fabriano

**Gentile di Niccolò di Giovanni Massi** (), betre kjend som **Gentile da Fabriano**, var ein italiensk målar under seingotikken, verksam i Firenze og fleire italienske byar. «Kongane tilber» vert rekna som sjølve meisterverket til Gentile.

## Liv og gjerning
Gentile var fødd i Fabriano i Marche. Han var truleg elev av Allegretto Nuzi. Mot slutten av hundreåret arbeidde han i heimbyen, kring om 1408/09 i Venezia. I 1409 fekk han i oppdrag å utsmykke Dogepalasset i Venezia med freskar, eit arbeid som vart fullført av målaren Pisanello.

Seinare var Gentile da Fabriano verksam i Brescia med oppdrag for Pandolfo III Malatesta. I 1422 fekk han medlemskap i målarlauget i Firenze. I den byen finn ein meisterverket «Kongane tilber» i Santa Trinita-kyrkja. I dette biletet sameinar Gentile naiv forteljarglede med høvisk eleganse og detaljrikdom; den skulpturelle forma som figurane har, er eit kjenneteikn for overgangen mellom seingotikken og renessansen.

Gentile arbeidde også i Siena og til sist i Roma. Kring 1426 vart han oppmoda av pave Martin V til å begynne på ein syklus som er vigd livet til Johannes Døyparen. I ei kyrkje i Roma, tileigna Johannes, måla han freskar frå Johannes sitt liv. Også dette verket vart fullført av Pisanello. Men det einaste freskomåleriet som er bevart er i domkyrkja i Orvieto.

Gentile da Fabriano var den første i ei rekke av framifrå målarar frå Umbria. Han var den viktigaste italienske representanten for den kunstretninga som vert kalla for internasjonal gotikk. Historisk viktige målarar som Pisanello og Jacopo Bellini var mellom elevane hans. Hans elegante stil hadde stor innverknad på mange florentinske målarar som var aktive i kjølvatnet av han. Denne stilen danna motstykket til den realismen som Masaccio nytta i sine verk.

Gentile da Fabriano døydde i Roma.

## Bakgrunnsstoff
7. serierunde i Oddsenligaen avdeling 1 2013

**7. serierunde i Oddsenligaen avdeling 1 2013** vart gjennomført med ein kamp onsdag 22. mai, tre kampar laurdag 25. mai, tre kampar søndag 26. mai og den siste måndag 27. mai. 

Både  og  fortsette sigersrekkene sine og begge stod med sju strake sigrar på sju kampar.  heldt bronseplassen med siger mot . I andre enden av tabellen kom  seg over nedrykksstreken etter å ha slått  på bortebane. Dette var den andre sigeren til Moss på rad, etter at dei hadde tapt dei fem første kampane. 



## Kampfakta

## Kjelder
* Fotball
Ugarit

**Ugarit** var ein hamneby i oldtida som låg nordvest i det noverande Syria. Han blei øydelagd på 1200-talet f.Kr. av ukjende fiendar, truleg dei mystiske «havfolka».
Ruinane av Ugarit ligg på ein stad som i dag blir kalla *Ras Shamra*. Dei blei oppdaga i 1928 av Claude Schaeffer.

Ugarit var ein handelsby og senter for eit ugarittisk rike som hovudsakleg var sjølvstendig, men som til tider var under påverknad frå Egypt og hettittane. 

## Kjelder

*Ugarit i *Store Norske Leksikon*
----
**Denne artikkelen bygger på «[[:nb:Ugarit|Ugarit]]» frå ,  den 31. mai 2013.*  

## Bakgrunnsstoff
Hattusa

**Hattusa** (tyrkisk *Hattuşaş*) var hovudstaden i Hettittarriket i den seine bronsealderen. Ruinane etter byen ligg ovanfor dagens Boğazköy i Tyrkia, rundt 145 kilometer aust for Ankara i Çorum-provinsen. Hattusa blei lagt til UNESCO si verdsarvliste i 1986.

## Byen og området rundt

Landskapet rundt byen omfattar rike jordbruksområde og åsar ein brukte til å gjeta tamdyr som sauer og geiter på, i tillegg til skog. I dag finn ein mindre skogsområde utanfor byen, men i oldtida var desse langt meir utbreidde. Dette betydde at innbyggjarane hadde god tilgang på tømmer for brensel og bygging av hus og andre strukturar. Markene gav folket avlingar av kveite, bygg og linser. Lin blei også dyrka, men det viktigaste materialet for klede var ull frå sauene. Det blei drive jakt på hjort i skogane, men dette var truleg mest til forlysting for adelen heller enn ei viktig matkjelde. Hovudkjelda for kjøt var tamdyr. Ettersom elvene i området er smale og ikkje eigner seg for større skip, gjekk all transport til og frå Hattusa over land.

Byen låg oppe på ein bergflate med fleire naturlege klipper som var lette å forsvara. Hattusa var sterkt befesta og omgjeven av høge bymurar som blei utvida fleire gonger. Oppe på ei av bergklippene låg kongeborga som i dag blir kalla Büyükkale. Byen var dominert av store tempel for dei hettittiske gudane. Rett utanfor byen låg Yazilikaya, ei heilag bergklippe med steinrelieff hogga ut i fjellet.

## Kjelder


**Denne artikkelen bygger på «[[:nb:Hattusa|Hattusa]]» frå ,  den 31. mai 2013.*  
 

## Bakgrunnsstoff

*Excavations at Hattusha, utgravningene ved Hattusa som et prosjekt under det tyske arkeologiske institutt
*Hittite version of the Peace treaty with Ramses II of 1283 BC, hettittisk versjon av fredsavtalen med Egypt i 1283 f.Kr.
*The old Hittite capital, bilder av den hettittiske hovedstaden med lenker til andre steder
*Hattusas 
*Nominasjonen i UNESCO 

** Litteratur **
* Neve, Peter: Hattusa – Stadt der Götter und Tempel. Neue Ausgrabungen in der Hauptstadt der Hethiter. Ph. von Zabern, Mainz 1996. (2. utg.) ISBN 3-8053-1478-7
* Dörfler, W. Et al.: Untersuchungen zur Kulturgeschichte und Agrarökonomie im Einzugsbereich hethitischer Städte. MDOG Berlin 132, 2000, 367-381. ISSN 0342-118X
Sorø klosterkyrkje

**Sorø klosterkyrkje** ligg i Sorø på Sjælland i Danmark og vart reist som gravkyrkje for Hvide-slekta. Biskop Absalon av Lund tilhøyrde slekta og i 1161 kalla han inn cisterciensermunkane frå Esrum kloster for å byggje kyrkja. Ho vart reist i datidas nye materiale, teglstein. 

Sankt Bendts kyrkje i Ringsted blei reist om lag på same tid og begge kyrkjene blei oppført av teglstein. Det er funne restar av teglomnar i området og Valdemar I av Danmark bygde Valdemarsmuren ved Dannevirke av teglstein i perioden 1160-80.

Absalon er gravlagd i kyrkja. Blant øvrige som ligg gravlagd her er dei danske kongane Valdemar Atterdag og foreldra hans Kristoffer II av Danmark og Eufemia av Pommern. Den norske og danske kongen Olav Håkonsson - barnebarn av Valdemar Atterdag - ligg òg her. Av andre kjende folk finn ein Ludvig Holberg.

## Bygninga
Sorø klosterkyrkje er samansett av eit langt hovudskip og sideskip, krossarmar og høgkor. Kyrkja har 2 x 2 sidekapell. Over kross-skjeringa er det plassert ein takryttar. Hovudskipet får ljos frå ei rad høgtsittande rundbogevindauge som avsluttast mot aust med eit dobbeltvindauge med halvsøyler og omløpande rundstav. Under taket går ei rundbogefrise med dvergsøyler, på gavlen på nordre krossarmen er det bevart ei stigande rundbogefrise som ved ei restaurering på 
1800-talet blei kopiert på gavlen på søre krossarmen. 

Sørmuren er noko omdanna etter at bogegangen vart riven på byrjinga av 1800-talet. Sokkelen i nordre sideskip med dvergsøyler er ein kopi frå 1800-talet av eit sokkelfragment funne i kjellaren under nordre krossarmen. 

Vestgavlen er opphavleg sjølv om utsmykkinga med halvsøyler og bogeslag blei fjerna på 1800-talet og erstatta med glatt murverk i sildebeinsmønster. Nordre sideskip har opphavleg hatt ein vestinngang som no er blenda og står som ei innvendig nisje. Den noverande vestdøra blei opna på 1700-talet og portalinnfatninga er frå 1800-talet. 

## Referansar

## Litteratur
*Niels Peter Stilling: *Danmarks kirker*, Politikens Forlag A/S 2000, København (dansk), ISBN 87-56760-59-0.
Kangxi

**Kangxi** () var den fjerde keisaren av Qing-dynastiet. Han vert halden for å vere ein av største keisarane i kinesisk historie. 

Kangxi vart keisar då faren Shunzhi døydde 5. februar 1661. Kangxi si regjeringstid på 61 år gjer han til den lengst-regjerande av alle kinesiske keisarar, men sidan han var knapt sju år gammal då han vart keisar var det fire regentar og bestemor hans, enke-keisarinna Xiaozhuang, som styrte Kina dei fyrste åra.

I Kangxi si tid som herskar vart Qing-Kinas territorium utvida og sikra, og landet opplevde 
stabilitet og folket fekk betra levekåra. Etter årevis med krig og kaos innleia Kangxi sitt styre ein periode som kinesiske sogeskrivarar kalla «Velstandstida til Kangxi og Qianlong», ein epoke som varte i fleire generasjonar etter Kangxis eiga levetid.

Kangxi slo ned Føydalherre-opprøret og tvinga kongedømmet Tungning på Taiwan til å godta Qing-dynastiet sitt overherredømme. Langs elva Amur blokkerte kinesiske militærstyrkar Tsar-Russlands frammarsj, og dei utvida keisarriket mot nordvest. Mot slutten av regjeringstida til Kangxi kontrollerte Qing-imperiet det eigentlege Kina, samt Taiwan, Mandsjuria, delar av det fjerne, austlege Russland (Ytre Mansjuria), både Indre og Ytre Mongolia, sjølve Tibet, medan Joseon-Korea var eit protektorat.

Sjølv om Kangxi må reknast som mandsju, var han av mindre enn halvt mandsjuisk avstamming – han hadde også kinesiske og mongolske forfedrar. Kangxi la stor vekt på at mandsjuar og kinesarar skulle handsamast likt, og sørgde for at kinesarane vart rimeleg godt representert i alle avdelingar av det keisarlege maktapparatet.

## Kjelder

**Denne artikkelen bygger på «[[:en:Kangxi Emperor|Kangxi Emperor]]» frå ,  den 31. mai 2013.*  
 
 
## Bakgrunnsstoff
*How to Pronounce Kangxi. Youtube
Musikkgruppa Narum

**Narum** er eit band frå Eina på Toten. Det er tre sysken som står bak bandet. Dei er Benedikte Narum Jenssen, Jon Anders Narum og Lars Christian Narum, sistnemnde er ogso kjend for å spela tangentar i Hellbillies. Dei gav ut fyrste plata deira *[[Samma hen du fær]]* i 2009. Året etter før andre albumet *[[Ælt som var søkk borte]]* vart det au gjeve ut ein singel «En million mil». 

Narum vart peika ut til Spellemannprisen 2009 i klassa viser og Lars Christian Narum i klassa årets populærkomponist. Dei vann Spellemannprisen 2010 i klassa viser for plata *Ælt som var søkk borte*.

## Utgjevingar
**[[Samma hen du fær]]* (2009)
* «En million mil» &ndash; singel
**[[Ælt som var søkk borte]]* (2010)
**[[Sol og regn og ælt]]* (2012)

## Kjelder

* Nettstaden til gruppa 1. juni 2013
PlayStation 4

**PlayStation 4** (offisielt forkorta som **PS4**) er ein spelkonsoll frå Sony Computer Entertainment. Han vart avduka 20. februar 2013 under ein pressekonferanse som etterfylgjaren til PlayStation 3 og lansert i fjerde kvartal 2013.

PlayStation 4 var den fyrste spelkonsollen frå Sony til å stø x86-64 prosessor-arkitektur, og gjekk seg dermed bort frå Cell-arkitekturen som var i PlayStation 3. Bakgrunnen for dette var å gjera det lettare å utvikla dataspel for den nye konsollen, og med det trekkja til seg fleire dataspelutviklarar. Andre viktige spesifikasjonar til maskinvara er 8 GB minne av type GDDR5 og raskare Blu-Ray-lesar.

Av nye applikasjonar og tenester planlegg Sony å gje ut ein PlayStation App, som lèt eigarar av PS4 bruke smarttelefonar og nettbrett som sekundær skjerm for å utvide moglegheitene når ein speler. Selskapet planlegg også å lansera Gaikai, ei nettsky-basert teneste som kan tilby spel og innhald som kan lastast ned frå internett. I tillegg aukar fokuset på sosial speling ved å implementera ein dedikert knapp for deling av innhald på handkontrollen, som mellom anna kan dela innhald frå dataspel mellom vener.

## Kjelder

**Denne artikkelen bygger på «[[:en:PlayStation 4|PlayStation 4]]» frå ,  den 1. juni 2013.*  

## Bakgrunnsstoff
*Offisiell norsk heimeside
Xbox One

*Xbox One* er ein heime spelkonsoll utvikla og marknadsført av Microsoft. Annonsert den 21. mai 2013 er det etterfølgjaren til Xbox 360, og er den tredje konsollen i Xbox-familien. Den konkurrerar direkte med Sony sin PlayStation 4 og Nintendo sin Wii U som ein del av den åttande generasjonen med spelkonsollar. Xbox One var lansert i Nord-Amerika, fleire europeiske marknader, Australia og New Zealand den 22. november 2013, og seinare i 26 andre marknader, inkludert Japan, dei attverande europeiske marknadene, og Midt-austen i september 2014. Det er den fyrste Xbox-spelkonsollen som blei utgjeve i Kina.

Xbox One er basert på ein x86-64-prosessorarkitektur, har Blu-ray-lesar og 8 GB minne i form av DDR3. Xbox One blir sett på som eit «alt i eit»-underhaldingssystem, som ein meduimspelar der ein kan sjå TV, film, surfe på internett og spele. Dette fekk blanda tilbakemeldingar. Konsollen har ei innebygd stemmestyring. Alt av stemmekontroll blir styrt igjennom Kinect, og ein kan også bruke program som Skype gjennom Kinect.

## Historie

Konsollen er ein oppfylgjar til Xbox 360. Xbox One blei avduka offentleg den 21. mai 2013.
## Maksinvare
### Kontroll
Handkontrollane vil ha 16% lengre levetid enn forgjengaren si.
## Spel
På E3 2013 nyhendekonferanse anslørte dei at m.a. Forza Motorsport 5, , Killer Instinct og Project Spark.
Xbox- og Xbox 360-spel vil ikkje bli kompatibel med Xbox One, men i eit intervju av Reddit Games med Xbox Live-direktør for programmering, Larry Hryb, òg kjend som «Major Nelson», seier han at brukarane kan kopla Xbox 360 til Xbox One via den nye HDMI-in porten på konsollen.
## Kjelder

**Denne artikkelen bygger på «[[:en:Xbox One|Xbox One]]» frå ,  den 1. juni 2013.*  

## Bakgrunnsstoff
* Offisiell nettside (USA)
Sandro Salvadore

**Alessandro Salvadore** (), betre kjend som **Sandro Salvadore**, var ein italiensk fotballspelar frå Milano i Lombardia. Gjennom 16 år spela han for dei to italienske storklubbane, høvesvis AC Milan og Juventus, der han var med å vinne fire italienske seriemeisterskap og eitt cupgull. Forsvarsspelaren Salvadore spela 403 seriekampar, alle i Serie A, og skåra 10 mål. Han spela 36 landskampar for Italia og vart europameister i 1968.

### Klubbspel
Salvadore debuterte for AC Milan hausten 1958, men det skulle gå to år før han fekk plass på fyrstelaget til klubben i heimbyen. Etter han i 1962 hadde vore med å sikre seriemeisterskapen for Milan, vart han straks etter overført til Juventus. Han etablerte seg snart som libero på laget, som vann det italienske cupgullet i 1965. Juventus vann så seriemeistertittelen i 1967, men toppen for Salvadore kom fyrst ut på 1970-talet. Både i 1972 og -73 vann klubben Serie A. I den sistnemnde sesongen nådde Juventus, med Salvadore som kaptein, også finalen i Europacupen. Men der vart det tap mot storlaget til Ajax Amsterdam. Salvadore la opp i 1974, og vart erstatta av Gaetano Scirea i rolla som libero for Juventus.

### Landslagsspel
Mellom desember 1960 og februar 1970 spela Salvadore 36 landskampar fot Italia. Både i 1962 og 1966 deltok han i VM i fotball, utan større suksess. I 1968 var han ein av dei spelarane som kom inn på laget til den andre finalekampen i EM i fotball. Kampen mot Jugoslavia fann stad på Stadio Olimpico i Roma, og enda med 2-0-siger til Italia. Salvadore fekk aldri nettkjenning for landslaget.

### Merittar
* EM-gull 1968 for Italia
*Sølv i Europacupen 1973 med Juventus
*Italiensk seriemeister 1962 med Milan
*Italiensk seriemeister 1967, 1972 og 1973 med Juventus
*Italiensk cupmeister 1965 med Juventus

Salvadore døydde i Costigliole d’Asti i regionen Piemonte.

## Bakgrunnsstoff
* Sandro Salvadore Weltfussball.de
* Sandro Salvadore Enciclopediadelcalcio.it
Athletic Bilbao

**Athletic Club** (baskisk *Bilboko Athletic Kluba*), kjend som **Athletic Bilbao** eller berre **Bilbao** i Noreg, er ein fotballklubb i Bilbao i Spania. Klubben vart skipa i 1898. Athletic Bilbao er eitt av dei fire laga i spansk Primera División som er eit medlemsstyrt idrettslag; Real Madrid, FC Barcelona og Osasuna er dei andre.

Atheltic Bilbao har spela i Primera División av La Liga sidan starten i 1929. Klubben har vorte seriemeister åtte gongar, første gongen i 1930 og den siste i 1984. Bilbao vann i 1903 den første *Copa del Rey*, og sin 24. og hittil siste cuptittel i 1984. I 1977 nådde laget finalane i UEFA-cupen og spela 2-2 mot italienske Juventus, men med regelen om verdet av bortemål mot heimemål vart det tap for laget frå baskarland. 35 år seinare spela Athletic Club seg til finalen i Europaligaen, arvtakaren for UEFA-cupen. I dei heilspanske finaleoppgjeret på nasjonalstadion i Bucuresti vart det tap 0-3 mot Atletico Madrid. 

Athletic Bilbao er velkjend for å ha bringa fram unge baskiske fotballspelarar, samt å ha rekruttert baskiske toppspelarar frå andre klubbar, til dømes Javi Martínez. Athletic sin politikk har vore å signere spelar som er fødde eller har vokse opp i det vidare baskarland; det vere seg regionane Bizkaia, Gipuzkoa, Álava og Navarra i Spania, eller områda Labourd, Soule og Nedre Navarra i Frankrike. Dei seinare åra har ein letta litt på kravet om tilhøyrsle til baskarland, og enkelte spelarar utan regional tilknyting har spela for klubben. 

Athletic Club spelar heimekampane på *Estadio de San Mamés*, som har plass til 39&nbsp;750 tilskodarar. Laget spelar i raude- og kvitstripete trøyer og svarte bukser.

Klubben har også eit kvinnelag, som har vunne fire spanske seriemeisterskap.

## Kjelder

**Denne artikkelen bygger på «[[:en:Athletic Bilbao|en:Athletic Bilbao]]» frå ,  den 1. juni 2013.*  
**Denne artikkelen bygger på «[[:nl:Athletic Bilbao|nl:Athletic Bilbao]]» frå ,  den 1. juni 2013.*  

## Bakgrunnsstoff
Andreas Grass

**Andreas Grass** er ein austerriksk låtskrivar. Han har mellom anna skrive musikken til *[[A Place of Peace]]* og *[[Claire's Room]]*.

## Eurovision
### Österreich rockt den Song Contest 2013
Saman med Nikola Paryla, Alexander Kahr og Natália Kelly skreiv han den engelskspråklege songen «Shine» som sistnemnde sendte inn til Österreichischer Rundfunk (ORF). Songen vart vald ut til å delta i Österreich rockt den Song Contest, den austerrikske uttakinga til Eurovision Song Contest 2013, og vart framført av Kelly.  I finalen vann bidraget og fekk representere Austerrike.

### Eurovision Song Contest 2013
I Eurovision Song Contest 2013 i Malmö i Sverige deltok Austerrike i den fyrste semifinalen 14. mai 2013 og enda på 14. plass med 27 poeng; fire frå Kroatia, Danmark og Irland, tre frå Moldova og Belgia og to frå Kypros, Serbia og Italia og eitt frå Estland, Slovenia og Storbritannia. Hadde ein berre nytta telefonrøystar hadde bidraget femteplass med ei rangering på 6,32 og hadde ein berre nytta juryrøystar hadde bidraget enda på 15. plass med ei rangering på 12,33. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg dimed ikkje til finalen 18. mai 2013. På scena hadde Kelly med seg fem støttevokalistar: Karin Bauer, Regina Mallinger, Birgit Kubica, Harald Baumgartner og Monika Ballwein.

## Kjelder

**Denne artikkelen bygger på «[[:en:Austria in the Eurovision Song Contest 2013|Austria in the Eurovision Song Contest 2013]]» frå ,  den 1. juni 2013.*  
 
* 

## Fotnotar
Kristoffer II av Danmark

**Kristoffer II av Danmark** () var konge av Danmark i to periodar; frå 1319/1320–26 og 1329–32.

Han var son av Erik Klipping og Agnes av Brandenburg og dermed bror av Erik Menved.

Kristoffer var gift med Eufemia av Pommern og saman hadde dei mellom anna sonen Valdemar Atterdag.
Han er gravlagd i Sorø klosterkyrkje.

## Kjelder

## Bakgrunnsstoff
7. serierunde i Oddsenligaen avdeling 2 2013

**7.  serierunde i Oddsenligaen avdeling 2 2013** vart gjennomført med tre kampar laurdag 26. mai, tre kampar søndag 27. mai, og ein kamp måndag 28. mai. 



## Kampfakta

## Kjelder
* Fotball
Eufemia av Pommern

**Eufemia av Pommern** (òg **Euphemia**) () var gift med Kristoffer II av Danmark og dermed dronning av Danmark frå 1319/1320–26 og 1329 til ho døydde. Ho var dotter av hertug Bugislav IV av Pommern og Agnes av Brandenburg.

Kristoffer og Eufemia fekk tre born saman: Erik, Otto og Valdemar Atterdag.

Ho er gravlagd i Sorø klosterkyrkje saman med Kristoffer.

## Kjelder

## Bakgrunnsstoff
8. serierunde i Oddsenligaen avdeling 2 2013

**8.  serierunde i Oddsenligaen avdeling 2 2013** vart gjennomført med ein kamp torsdag 30. mai, tre kampar laurdag 1. juni, to kampar søndag 2. juni og ein kamp måndag 3. juni. 

 stod framleis med full pott etter denne runden, då dei slo  heile 10–1. Resultatet var heile 8–0 til pause og både Magnus Killingberg Nikolaisen, El Hadji Sega Ngom og Svein-Ove Thomassen scora kvar sine hat-trick i kampen. 



## Kampfakta

## Kjelder
* Fotball
Innlandsstat

**Innlandsstat** er ein sjølvstendig stat som ikkje har kyst mot havet, men berre grensar til andre land. Dei kan likevel ha kystlinjer mot innsjøar. I 2008 fanst det 44 innlandsstatar. Det finst innlandsstatar i alle folkesette verdsdelar bortsett frå Oseania og Nord-Amerika. 

To statar i verda er «doble innlandsstatar», det vil seia at dei også er omgjevne av innlandsstatar. Ein må dermed reisa gjennom minst to land for å koma til havet derfrå. Desse to doble innlandsstatane er Liechtenstein og Usbekistan. Nokre statar kan ha ei kort kystline, men inga hamn, slik at landet i praksis blir ein innlandsstat. Dette gjeld til dømes Bosnia-Herzegovina.

Transport og reise til og frå innlandsstatar må føregå over landjorda, eller i nyare tid gjennom luftfart. Nokre av dei har likevel farbare elver og kanalar, som Sveits, Austerrike, Ungarn, Serbia og Kasakhstan. 

## Innlandsstatar i verda

: 1*Har kyst til [[Kaspihavet]], som har kanalsamband med havet.
: <sup>2</sup>*Har kyst til Aralsjøen
: 3*Heilt innringa av ein annan stat

==Kjelder==
<div class="references-small">
**Denne artikkelen bygger på «Inlandsstat» frå ,  den 1. juni 2013.''
7. serierunde i Oddsenligaen avdeling 3 2013

**7. serierunde i Oddsenligaen avdeling 3 2013** vart gjennomført med fire kampar laurdag 25. mai, ein kamp søndag 26. mai og to kampar måndag 27. mai. 

 tok den første sigeren sin for sesongen, medan  heldt plassen på toppen med siger over .




## Kampfakta

## Kjelder
* Fotball
7. serierunde i Oddsenligaen avdeling 4 2013

**7.  serierunde i Oddsenligaen avdeling 4 2013** vart gjennomført med ein kamp fredag 24. mai, tre kampar laurdag 25. mai, to kampar søndag 26. mai og ein kamp måndag 27. mai. 



## Kampfakta

## Kjelder
* Fotball
Johannes Junge

**Johannes Junge** (levde i fyrste del av 1400-talet) var ein tysk bilethoggar som var verksam i Lübeck i seingotikken, rundt 1406-1428. Ein kjenner ikkje til noko om livet eller utdanninga hans og ingen verk kan med sikkerheit seiast å vere laga av Junge. 

Ein antek at sarkofagen hennar Margrethe I i Roskilde domkyrkje er laga av Junge, men det er usikkert. I følgje eit dokument frå 1446 har Junge laga eit gravmæle i Danmark, men det finnast ikkje prov for at det var  sarkofagen hennar Margrethe. Undersøkingar av den svarte kalksteinen som er nytta i sarkofagen har vist at den kjem frå Skåne. Det kan moglegvis tyde på at sarkofagen er laga i Danmark av ein innkalla verkstad. Gravsteinen som er nytta til grava til biskop Peder Jensen Lodehat i domkyrkja er laga av same steinsort.

## Referansar

## Litteratur
* Anette Kruse: *Roskilde domkirke*, Roskilde Domkirkes Salgsfond, 2003, ISBN 87-90043-13-8
Romsonden Juno

**Juno** er ein soldriven NASA-sonde i bane kring Jupiter. Han vart skoten opp frå Cape Canaveral 5. august 2011 og gjekk inn i bane kring Jupiter 5. juli 2016 norsk tid. Han er den fyrste jupitersonden til å nytta solsellepanel og går i ein særs elliptisk polbane.

## Instrument

Juno ber med seg desse instrumenta og utrøyningane:

* eit forskingssystem for gravitasjon og radio (Gravity Science)
* eit radiometer som kan observera på seks ulike mikrobylgjelengder for å sjå inn i atmosfæren og finna ut kva han er sett saman av (MWR)
* eit vektormagnetometer (MAG)
* detektorar for plasma og energiske partiklar (JADE og JEDI)
* ei radio/plasma-bylgjeutrøyning
* eit ultrafiolett kamera og spektrometer (UVS)
* eit infraraudt kamera og spektrometer (JIRAM)
* eit fargekamera kalla JunoCam som vil gje ålmenta det fyrste detaljerte synet av polane til Jupiter

## Kjelder

* «Spacecraft and Instruments» - NASA
Tarcisio Burgnich

**Tarcisio Burgnich** () var ein italiensk fotballspelar frå Ruda i Italia. Gjennom si tid som aktiv vart han europameister og vann VM-sølv med Italias landslag. I alt spela han 66 landskampar. Som klubbspelar vann Burgnich Europacupen to gongar med Inter, den italienske serien fem gongar, og ein gong vart han nasjonal cupmeister. På 1960-talet var han del av *La Grande Inter*, ein klubb han tente i 12 år, men spela også for Udinese, Juventus, Palermo og SSC Napoli. All si tid spela han i Serie A, til saman var han på bana i 495 seriekampar og skåra 6 mål. Burgnich var ein kontant og trygg forsvarsspelar, vekselvis libero eller høgreback.

## Karriere
### Klubbspel
Burgnich debuterte for Udinese i juni 1959. Gjennom 1960/61 spela han akkurat nok kampar  for Juventus til å verte seriemeister med storklubben frå Torino. Han fekk sitt eigenlege gjennombrot i 1961/62-sesongen i teneste for Palermo, der han skåra sitt fyrste mål. I 1962 vart Burgnich overført til Inter, ein klubb han oppnådde mykje heider med. Allereie i sin fyrste sesong vart han sentral som bakarste mann i forsvaret då *La Grande Inter* sigra i Serie A.Burgnich spela jamnt godt i alle kampar og deltok sjeldan i angrep, noko som passa vel i det defensive *catenaccio*-systemet som rådde i italiensk fotball. Med den spelestilen vann Inter Europacupen to år på rad, 1964 og 1965, og vart italienske seriemeistrar på ny i 1965 og 1966. Han feira sin siste triumf med Inter i 1971, då han vart italiensk seriemeister for femte gong. Sommaren 1974 vart han overflytta til Napoli, der han to år seinare opplevde å verte italiensk cupmeister. Våren 1977 la Burgnich fotballskoa på hylla. 

### Landslagsspel
Burgnich var i meir enn eit tiår ei viktig brikke for Italias landslag. Han var delaktig då Italia i 1968 sikra seg sigeren i fotball-EM med 2-0 over Jugoslavia. Han var med i troppane til VM i fotball både i 1966, 1970 og 1974. I 1970 spela han høgreback då Italia tapte VM-finalen med 1-4 for Brasil. Burgnich vert ofte hugsa for ei utsegn han kom med etter VM-finalen. «Før kampen sa eg om Pele til meg sjølv: Han er laga av skinn og bein, slik som alle andre. Men eg tok feil.» Mellom 1963 og 1974 spela Burgnich 66 landskampar for Azzurri og skåra to mål.

### Trenar
Frå 1978 til 2001 arbeidde Burgnich som trenar for ei rekke klubbar, med måteleg suksess. Gjennom åra leia han lag som Catanzaro, Bologna, Como, Livorno, Foggia, Lucchese, Cremonese, Genoa, Ternana og Vicenza.

### Merittar
*EM-gull 1968 for Italia
*VM-sølv 1970 for Italia
*Vinnar av Europacupen 1964 og 1965 med Inter
*Italiensk seriemeister 1961 med Juventus
*Italiensk seriemeister 1963, 1965, 1966 og 1971 med Inter
*Italiensk cupmeister 1976 med Napoli

## Kjelder

**Denne artikkelen bygger på «[[:de:Tarcisio Burgnich|Tarcisio Burgnich]]» frå ,  den 2. juni 2013.*